**ตัวอย่างโครงการยกระดับผลสัมฤทธิ์ทางการเรียน (ศรีบุญเรือง ๘)**

**1. ชื่อโครงการ** ยกระดับผลสัมฤทธิ์ทางการเรียนปีการศึกษา ๒๕๕๙

**2. ผู้รับผิดชอบโครงการ** นายอนุปกรณ์ สมบัติมี และนายศรายุทธ ไชยสิทธิ์ ประธานศูนย์เครือข่ายพัฒนา
 คุณภาพการศึกษา ศรีบุญเรือง ๘

**3. สนองกลยุทธ์ระดับองค์กร** กลยุทธ์ที่ 1.1 ของสำนักงานเขตพื้นที่การศึกษาประถมศึกษาหนองบัวลำภู

 เขต 1 กลยุทธ์ที่ ๑ ของสำนักงานคณะกรรมการการศึกษาขั้นพื้นฐาน

**4. หลักการและเหตุผล**

 งานวิชาการเป็นงานหลักและเป็นหัวใจของการพัฒนานักเรียนให้มีคุณภาพตามที่หลักสูตรกำหนด โดยครูผู้สอนต้องมีการวิเคราะห์หลักสูตร จัดกิจกรรมการเรียนรู้ตามมาตรฐานและตัวชี้วัด ด้วยกิจกรรมการเรียนรู้ที่หลากหลาย เน้นกระบวนการคิดวิเคราะห์ ให้นักเรียนได้ลงมือปฏิบัติ และสรุปองค์ความรู้ด้วยตนเอง เพื่อให้นักเรียนเกิดการเรียนรู้อย่างมีประสิทธิภาพ สามารถนำความรู้ไปใช้ในการเรียนในระดับที่สูงขึ้นและใช้ในชีวิต ประจำวันได้อย่างมีความสุข เป็นเป้าหมายสูงสุดที่ทุกฝ่ายที่เกี่ยวข้องต้องการ แต่จากผลการทดสอบในปีการศึกษา 2558 ของโรงเรียนในสังกัดสำนักงานเขตพื้นที่การศึกษาประถมศึกษาหนองบัวลำภู เขต 1 มีผลการทดสอบทางการศึกษาระดับชาติ (NT) ของนักเรียนชั้น ป.3 ผลการทดสอบทางการศึกษาระดับชาติขั้นพื้นฐาน (O-NET) ในชั้น ป.6 และชั้น ม.3 ใน 5 กลุ่มสาระหลัก ได้แก่ ภาษาไทย คณิตศาสตร์ วิทยาศาสตร์ สังคมศึกษา ศาสนาและวัฒนธรรม และภาษาต่างประเทศ (ภาษาอังกฤษ) ยังมีคะแนนต่ำยังไม่อยู่ในเกณฑ์ที่น่าพอใจ

 จากการวิเคราะห์หาสาเหตุ พบว่า สาเหตุที่ทำให้ผลการทดสอบดังกล่าวมีคะแนนต่ำ ได้แก่ ครูจัดกิจกรรมการเรียนรู้โดยไม่ยึดมาตรฐานและตัวชี้วัดของหลักสูตร แต่สอนตามหนังสือเรียนเป็นหลัก ครูขาดเทคนิควิธีการสอน และกิจกรรมที่ส่งเสริมให้เด็กรู้จักการคิดวิเคราะห์ ครูไม่เตรียมการจัดกิจกรรมการเรียนรู้ ครูไม่ดำเนินการวัดและประเมินผลตามตัวชี้วัดของหลักสูตร เครื่องมือและวิธีการวัดและประเมินผลยังไม่สอดคล้องกับข้อสอบ NT, O-NET

 ดังนั้น เพื่อเป็นการยกระดับผลสัมฤทธิ์ทางการเรียน NT ของนักเรียนชั้นชั้น ป.3 ผลการทดสอบ ทางการศึกษาระดับชาติขั้นพื้นฐาน (O-NET) ในชั้น ป.6 และชั้น ม.3 ในปีการศึกษา 2560 ของศูนย์เครือข่ายพัฒนาคุณภาพการศึกษา ศรีบุญเรือง ๘ ให้สูงขึ้นจำเป็นต้องสร้างความตระหนักให้ผู้บริหารโรงเรียนและครูผู้สอนตระหนักและเห็นความสำคัญในการสอบ NT, O-NET และพัฒนาครูผู้สอนในระดับชั้นดังกล่าว ให้สามารถจัดกิจกรรมการเรียนรู้ตามมาตรฐานและตัวชี้วัดที่หลักสูตรกำหนด เน้นกิจกรรมฝึกกระบวนการคิดวิเคราะห์ และดำเนินการวัดและประเมินผลตามตัวชี้วัดของหลักสูตร โดยใช้เครื่องมือการวัดและประเมินผลที่สอดคล้องกับข้อสอบ NT, O-NETใน 5 กลุ่มสาระการเรียนรู้หลัก และเตรียมความพร้อมให้กับนักเรียนก่อนสอบ NT, O-NET จึงได้จัดทำโครงการนี้ขึ้น

**5. วัตถุประสงค์**

 ๕.1 เพื่อให้ผู้ครูผู้สอนชั้น ป.3 ป.6 และ ม.3 ใน 5 กลุ่มสาระหลัก มีความรู้ความเข้าใจแนวทาง
การยกระดับผลสัมฤทธิ์ทางการเรียนของนักเรียน

 ๕.2 เพื่อให้ผู้ครูผู้สอนชั้น ป.3 ป.6 และ ม.3 ใน 5 กลุ่มสาระหลัก สามารถนำแนวทางการยกระดับผลสัมฤทธิ์ทางการเรียนของนักเรียนลงสู่การปฏิบัติอย่างเป็นรูปธรรม

 ๕.๓ เพื่อให้นักเรียนชั้น ป.๓, ป.6 และ ม.3 มีความพร้อมในการสอบ NT, O-NET

**๖. เป้าหมาย**

 **เชิงปริมาณ**

 ๑. นักเรียนชั้น ป.๓, ป.6 และ ม.3 ทุกคนมีความพร้อมในการสอบ NT, O-NET

 ๒. คะแนนเฉลี่ยร้อยละของผู้เรียนชั้น ป. 3 ของการจัดสอบความสามารถพื้นฐานของผู้เรียนระดับชาติ (NT) เท่ากับหรือสูงกว่าระดับประเทศ

 ๓. คะแนนเฉลี่ยร้อยละของผู้เรียนชั้น ป. 6 และ ม.3 ของผลการทดสอบระดับชาติขั้นพื้นฐาน
(O-NET) กลุ่มสาระหลัก 5 วิชา โดยรวมเท่ากับหรือสูงกว่าระดับประเทศ

**เชิงคุณภาพ**

 ครูผู้สอนชั้น ป.3, ป.6 และ ม.3 จัดกิจกรรมการเรียนรู้ได้อย่างมีประสิทธิภาพ

**7. กิจกรรมและขั้นตอนการดำเนินงาน**

|  |  |  |
| --- | --- | --- |
| **ที่** | **กิจกรรมและขั้นตอนการดำเนินงาน** | **ระยะเวลา** |
| 1 | ประชุมปฏิบัติการพัฒนาครูผู้สอนในการยกระดับผลสัมฤทธิ์ทางการเรียน NT ของนักเรียนชั้น ป. 3  | มกราคม 2560  |
| 2 | ประชุมปฏิบัติการพัฒนาครูผู้สอนในการยกระดับผลสัมฤทธิ์ทางการเรียน O-NET ของนักเรียนชั้น ป.6  | มกราคม 2560 |
| 3 | ประชุมปฏิบัติการพัฒนาครูผู้สอนในการยกระดับผลสัมฤทธิ์ทางการเรียน O-NET ของนักเรียนชั้น ม.3  |  มกราคม 2560 |
| 4 | จัดค่ายวิชาการนักเรียนชั้น ป.๓ เตรียมการสอบ NT |  มกราคม 2560 |
| 4 | จัดค่ายวิชาการนักเรียนชั้น ป.๖ เตรียมการสอบ O-NET |  มกราคม 2560 |
| 4 | จัดค่ายวิชาการนักเรียนชั้น ม.๓ เตรียมการสอบ O-NET |  มกราคม 2560 |

**8. สถานที่ดำเนินการ**

 ห้องประชุมโรงเรียนหนองแกสระแก้ววิทยา

**9. งบประมาณ**

 ใช้งบประมาณจากสำนักงานเขตพื้นที่การศึกษาประถมศึกษาหนองบัวลำภู เขต ๑ โครงการยกระดับผลสัมฤทธิ์ทางการเรียน ปีการศึกษา ๒๕๕๙ **จำนวน 67,250บาท** **(หกหมื่นเจ็ดพันสองร้อยห้าสิบบาทถ้วน)** เพื่อเป็นค่าใช้จ่าย ดังนี้

|  |  |  |
| --- | --- | --- |
| **ที่** | กิจกรรม/คำชี้แจงในการใช้งบประมาณ | **หมวดรายจ่าย** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | ประชุมปฏิบัติการพัฒนาครูในการยกระดับผลสัมฤทธิ์ทางการเรียน NT ของนักเรียนชั้น ป. 3 จำนวน 12 คน 1 วัน 1.1 ค่าอาหารว่างและเครื่องดื่ม และค่าอาหาร - ค่าอาหารว่างและเครื่องดื่ม(12 คน x 35 บาท x 2 มื้อ) - ค่าอาหารกลางวัน (12 คน x ๘0บาท x 1 มื้อ)1.2 ค่าตอบแทนวิทยากร ๒ คน X 6 ชม. X 600 บาท | 7,200 | 840960 |  | 8409607,200 |
|  | **รวมงบประมาณกิจกรรมที่ 1**  |  **7,200**  | **1,800**  |  **-** | **9,000**  |
| 2 | ประชุมปฏิบัติการพัฒนาครูในการยกระดับผลสัมฤทธิ์ทางการเรียน O-NET ของนักเรียนชั้น ป. 6 จำนวน 12 คน 1 วัน 2.1 ค่าอาหารว่างและเครื่องดื่ม และค่าอาหาร - ค่าอาหารว่างและเครื่องดื่ม (12 คน x 35 บาท x 2มื้อ) - ค่าอาหารกลางวัน (12 คน x 80 บาท x 1 มื้อ)2.2 ค่าตอบแทนวิทยากร 2 คน X 6 ชม. X 600 บาท | 7,200 | 840960 |  | 8409607,200 |
|  | **รวมงบประมาณกิจกรรมที่ 2**  |  **7,200**  | **1,800**  |  **-** | **9,000**  |
| 3 | ประชุมปฏิบัติการพัฒนาครูในการยกระดับผลสัมฤทธิ์ทางการเรียน O-NET ของนักเรียนชั้น ม. 3 จำนวน 17 คน 1 วัน 3.1 ค่าอาหารว่างและเครื่องดื่ม และค่าอาหาร - ค่าอาหารว่างและเครื่องดื่ม (17 คน x 35 บาท x 2 มื้อ) - ค่าอาหารกลางวัน (17 คน x 80 บาท x 1 มื้อ)3.2 ค่าตอบแทนวิทยากร 2 คน X 6 ชม. X 600 บาท  | 7,200 | 1,1901,360 |  | 1,1901,3607,200 |
|  | **รวมงบประมาณกิจกรรมที่ 3**  |  **7,200** | **2,550** | **-** | **9,750** |
| 4 | จัดค่ายวิชาการนักเรียนชั้น ป.๓ เตรียมการสอบ NT จำนวน 123 คน 1 วัน 4.1 ค่าอาหารว่างและเครื่องดื่ม  (123 คน x 25 บาท x 2 มื้อ)4.๒ ค่าอาหารกลางวัน (123 คน x 50 บาท x 2 มื้อ)4.3 ค่าตอบแทนวิทยากร 5 คน X 1 ชม. X 600 บาท  | ๓,๐๐๐ | ๖,๑๕๐๖,๑๕๐ |  | ๖,๑๕๐๖,๑๕๐๓,๐๐๐ |
|  | **รวมงบประมาณกิจกรรมที่ 4** | **๓,๐๐๐** | **๑๒,๓๐๐** | **-** | **๑๕,๓๐๐** |
| ๕ | จัดค่ายวิชาการนักเรียนชั้น ป.๖ เตรียมการสอบ O-NET จำนวน 131 คน 1 วัน 5.1 ค่าอาหารว่างและเครื่องดื่ม  (131 คน x 25 บาท x 2 มื้อ)5.๒ ค่าอาหารกลางวัน (131 คน x 50 บาท x 2 มื้อ)5.3 ค่าตอบแทนวิทยากร 5 คน X 1 ชม. X 600 บาท  | ๓,๐๐๐ | ๖,๕๕๐๖,๕๕๐ |  | ๖,๕๕๐๖,๕๕๐๓,๐๐๐ |
|  | **รวมงบประมาณกิจกรรมที่ 5** | **๓,๐๐๐** | **๑3,๑๐๐** | **-** | **๑๖,๑๐๐** |

|  |  |  |
| --- | --- | --- |
| **ที่** | กิจกรรม/คำชี้แจงในการใช้งบประมาณ | **หมวดรายจ่าย** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| ๖ | จัดค่ายวิชาการนักเรียนชั้น ม.๓ เตรียมการสอบ O-NET จำนวน 51 คน 1 วัน 6.1 ค่าอาหารว่างและเครื่องดื่ม  (51 คน x 25 บาท x 2 มื้อ)6.๒ ค่าอาหารกลางวัน (51 คน x 50 บาท x 2 มื้อ)6.3 ค่าตอบแทนวิทยากร 5 คน X 1 ชม. X 600 บาท  | ๓,๐๐๐ | ๒,๕๕๐๒,๕๕๐ |  | ๒,๕๕๐๒,๕๕๐๓,๐๐๐ |
|  | **รวมงบประมาณกิจกรรมที่ 6** | **๓,๐๐๐** | **๕,๑๐๐** | **-** | **๘,๑๐๐** |
|  | **รวมงบประมาณทั้งสิ้น** | **30,600** | **36,650** | **-** | **67,250** |

**10. การประเมินผล**

|  |  |  |
| --- | --- | --- |
| ตัวชี้วัด | **วิธีการวัด** | **เครื่องมือที่ใช้** |
| 1. ความรู้ความเข้าใจแนวทางการยกระดับผลสัมฤทธิ์ ทางการเรียน | - สังเกต- สัมภาษณ์ | - แบบสังเกต- แบบสัมภาษณ์ |
| 2. การปฏิบัติตามแนวทางยกระดับผลสัมฤทธิ์  ทางการเรียน | - สังเกต- ประเมินการปฏิบัติงาน | - แบบสังเกต- แบบประเมิน การปฏิบัติงาน |
| 3. ความพร้อมของนักเรียน ชั้นประถมศึกษาปีที่ 3  ชั้นประถมศึกษาปีที่ 6 และชั้นมัธยมศึกษาปีที่ 3 | - สังเกต- สัมภาษณ์ | - แบบสังเกต- แบบสัมภาษณ์ |
| ๔. ผลสัมฤทธิ์ทางการเรียนของนักเรียน  ชั้นประถมศึกษาปีที่ 3 ชั้นประถมศึกษาปีที่ 6  และชั้นมัธยมศึกษาปีที่ 3 | - การสอบ NT, O-NET | แบบทดสอบ NT ป.3 จาก สพฐ.แบบทดสอบ O-NETป.6 และม.3 จาก สทศ. |

**๑๑. ผลที่คาดว่าจะได้รับ**

 ๑๑.1 ครูผู้สอนชั้น ป.3 ป.6 และ ม.3 จัดกิจกรรมการเรียนรู้ได้อย่างมีประสิทธิภาพ

 ๑๑.2 คะแนนเฉลี่ยร้อยละของผู้เรียนชั้น ป. 3 ของการจัดสอบความสามารถพื้นฐานของผู้เรียนระดับชาติ (NT) เท่ากับหรือสูงกว่าระดับประเทศ

 ๑๑.3 คะแนนเฉลี่ยร้อยละของผู้เรียนชั้น ป. 6 และ ม.3 ของผลการทดสอบระดับชาติขั้นพื้นฐาน
(O-NET) กลุ่มสาระหลัก 5 วิชา โดยรวมเท่ากับหรือสูงกว่าระดับประเทศ

 ลงชื่อ......................................................ผู้เสนอโครงการ

 (นายอนุปกรณ์ สมบัติมี)

 ตำแหน่ง ครู โรงเรียนบ้านหนองโกโนนประดู่วิทยา

 เลขานุการศูนย์เครือข่ายพัฒนาคุณภาพการศึกษา ศรีบุญเรือง ๘

 ลงชื่อ........................................................ผู้เห็นชอบโครงการ

 (นายศรายุทธ ไชยสิทธิ์)

 ตำแหน่ง ผู้อำนวยการโรงเรียนบ้านหนองโกโนนประดู่วิทยา

 ประธานศูนย์เครือข่ายพัฒนาคุณภาพการศึกษา ศรีบุญเรือง ๘

 ลงชื่อ............................................................ผู้อนุมัติโครงการ

 (นางละออตา พงษ์ฤทัศน์)

 ตำแหน่ง ผู้อำนวยการสำนักงานเขตพื้นที่การศึกษาประถมศึกษาหนองบัวลำภู เขต ๑